1 dood, verskeie beseer ná N3-vragmotorongeluk | Maroela Media
Die vragmotor nadat dit teen die wal afgerol het.(Foto: Netcare 911)
Een insittende is dood en verskeie ander beseer nadat 'n vragmotorbestuurder vermoedelik op 'n afdraand beheer oor die voertuig verloor en in verskeie motors ingeploeg het, waarna die vragmotor teen 'n wal afgerol het.
Die voorval het Donderdagoggend op die N3 ooswaarts net voor die Mariannhill-tolhek naby Durban plaasgevind.
Shawn Herbst, woordvoerder van Netcare 911, sê paramedici het omstreeks 10:21 met hul aankoms op die toneel verskeie beseerdes aangetref.
Een van die motorwrakke op die toneel. (Foto: Netcare 911)
Een insittende is teen 11:02 op die toneel dood verklaar terwyl verskeie ander ligte tot ernstige beserings in die voorval opgedoen het. Sommige was in hul motors vasgekeer.
Al die pasiënte is egter teen 11:21 uit die motors bevry, op die toneel behandel en na hospitale geneem vir mediese behandeling.
KwaZulu-Natal N3 Netcare 911
Vertrou nie hierdie vragmotor ongelukke nie.
Het iemand al gesien hoe ry die trok drywers? Hulle gee nie om nie, as hulle van baan wil verwissel dan sit hulle hulle flikkerligte aan en kom net oor of gaan net verby. Ek wens iemand wil die swak bestuurders, bestuursklasse gee. Die heel regterkanste baan op die snelweg is vir voertuie wat wil verby gaan maar nee hulle gebruik dit mos om geselsies aan te knoop.
Mense kyk na die VW hoe le al die blikkies Bud Light om hom.
Dit gaan al hoe meer en meer gebeur omdat lisensies gekoop word. Vat d trok bestuurders vas as hul ongelukke veroorsaak laat hulle oor gaan vir hul lisensies.